stanford-oval/wikipedia huggingface dataset:
Rudolf Steiner
Suomennettuja teoksia > Suomennettuja esitelmäsarjoja

Antroposofinen yhteisönmuodostus 1991
Henkisen tiedon asteet 1992
Ihminen elävän hengen kuvana. Kristus ja vastustavat voimat 1991
Apokalypsi. Johanneksen ilmestys 1990
Bhagavad Gitan henkistä taustaa. Yhdeksän esitelmää Helsingissä 28.5.–5.6.1913. 1979
Esoteerinen kristinusko 1993
Genesis. Raamatun luomiskertomuksen salaisuuksia. 1995
Goethe uuden estetiikan isänä 1984
Ihmisen henkinen yhteys maailmankaikkeuteen 1972
Ihmisen kehityksen ymmärtäminen 1993
Ihmisen yhteys luontoon ja kosmokseen 1989
Jeesuksesta Kristukseen 1989
Joulupäivät 1923–1924. Yleisen antroposofisen seuran perustaminen. 1989
Kasvatus ja opetustaito ihmisolemuksen terveen kehittymisen perustana. 2003
Kohtalon yhteyksiä I. Kohtalon voimien muodostuminen. Yksittäisen ihmiskohtalon määräytyminen. 1994
Kuoleman ja uuden syntymän välillä 1991
Luonnonkuntien ja taivaankappaleiden henkiset olennot. Esitelmäsarja Helsingissä 3.–14.4.1912. 1987
Maailma, maa ja ihminen 1991
Maailmojen muistista 1990
Makrokosmos ja mikrokosmos 1992
Miten henkinen koulutus vaikuttaa ihmisluontoon 1987
Opettamisen taito – Steinerkoulun opetusmenetelmiä. 1996
Sosiaalinen ymmärtäminen, ajatuksen vapaus ja hengentieto – nykyajan sielullisen ahdingon voittamisesta 1989
Suomi ja Kalevala. Ihmisen yhteys luonnonhenkisyyteen. 1990
Tietoisuuden kehitystie. Antroposofia ajan vaatimuksena. 1995
Yleinen ihmisoppi. 1989
Suomennettuja teoksia > Muita teoksia

Vapauden filosofia: Modernin maailmankatsomuksen luonnos.  (Die Philosophie der Freiheit: Grundzüge einer modernen Weltanschauung, 1894.) Suomentanut Reijo Wilenius. 3. painos (1. painos: Gummerus, 1973)  Helsinki:  Suomen antroposofinen liitto, 1985.  ISBN 951-9443-53-3
Antroposofinen hengentiede pääpiirteittäin: Rudolf Steiner.  ((Die Geheimwissenschaft im Umriss, 1909.) Suomentanut Maire Olkkonen)  Helsinki:  Suomen antroposofinen liitto, 2001.  ISBN 951-8927-83-9
Henkisen tiedon tie.  (Wie erlangt man Erkenntnisse der höheren Welten?, 1919.) Suomentaneet Katri Sorma ja Reijo Wilenius. 8. painos (1. painos 1977)  Helsinki:  Suomen antroposofinen liitto, 2013.  ISBN 978-952-5507-52-2
Elämäkertoja

Ainakin nämä kirjat ovat ilmestyneet suomeksi:
Gut, Taja: Ihminen Rudolf Steiner – ”Kaikki hengentapahtuma on vapautumistapahtumaa”. THelsinki : Suomen antroposofinen liitto 2011 ISBN 978-952-5507-36-2
Hemleben, Johannes: Rudolf Steiner. WSOY, 1988.
Lindenberg, Christoph: Rudolf Steiner – Omaelämäkerrallisin viittein ja kuvadokumentein. Oy Fram Ab, 2014.
Lissau, Rudi: Rudolf Steiner – Elämä, sisäinen tie, sosiaaliset aloitteet. Helsinki : Suomen antroposofinen liitto, 1992 ISBN 951-8927-35-9
Samweber, Anna: Muistoja Rudolf Steinerista ja Marie Steiner von Siversistä. Hansaprint Oy, 2017. (Silmäyksiä henkilöistä.)
Steiner, Rudolf: Elämäni kulku. Hakapaino Oy, 1998. (Omaelämäkertaa. Jäi kesken.)
Wilenius, Reijo: Tuntemattoman tutkija - Steinerin tie hengentieteeseen. Suomen antroposofinen liitto ry, 1995.
Kirjallisuutta

Hemleben, Johannes: Rudolf Steiner.  ((Rudolf Steiner, 1963.) Suomentanut Jukka Pajukangas)  Helsinki:  WSOY, 1988.  ISBN 951-0-14982-9
Hiltunen, Paavo: Mitä Rudolf Steiner todella opetti.  Helsinki:  WSOY, 1990.  ISBN 951-0-16650-2
Paalasmaa, Jarno: Rudolf Steiner ja steinerpedagogiikka. Teoksessa Paalasmaa, Jarno (toim.): Lapsesta käsin. Kasvatuksen ja opetuksen vaihtoehtoja.  Jyväskylä:  PS-kustannus, 2011.  ISBN 978-952-451-515-3
Paalasmaa, Jarno: Henkinen ihmiskäsitys ja steinerkasvatus. Teoksessa Paalasmaa, Jarno: Maailman parhaat kasvatusajatukset.  Helsinki:  Into Kustannus, 2016.  ISBN 978-952-264-669-9
Turunen, Kari E.: Rudolf Steinerin kehitys ja ajattelu: Filosofis-psykologinen tutkimus.  (Väitöskirja: Jyväskylän yliopisto)  Helsinki:  Arator, 1990.  ISBN 951-96057-7-0
Aiheesta muualla

Wikimedia Commonsissa on kuvia tai muita tiedostoja aiheesta .
Vapaasti ladattavia Rudolf Steinerin e-kirjoja Projekti Lönnrotilta sekä Project Gutenbergiltä
Rudolf Steinerin hengentieteen käsite ja steinerkasvatus sivistyskäsityksen viitekehyksessä. Vertaisarvioitu. 2018. (PDF) https://journal.fi/kasvatusjaaika/article/view/69903/31000
Anthros.net – General site on Rudolf Steiner and anthroposophy (Arkistoitu – Internet Archive). (englanniksi)
Rudolf Steiner Manual (saksaksi) (englanniksi) (PDF)
Antroposofia
Antroposofia
Rudolf Steiner
Steinerkoulu
Eurytmia
Biodynaaminen viljely
Antroposofinen lääkintä
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii  zbMATH 
Taiteenala:  FID  Musée d'Orsay  RKD Artists  SIKART  ULAN 
Henkilöt:  Deutsche Biographie  DDB  Structurae  Trove 
Muut:  Europeana  Dictionnaire historique de la Suisse  SNAC  IdRef  Theaterlexikon 
Goetheanum I, Dornach, Sveitsi.
Joseph Stiglitz

| Joseph Stiglitz |
| --- | --- |
 Stiglitz vuonna 2019
Henkilötiedot
Syntynyt: 9. helmikuuta 1943 (ikä 82) Gary, Yhdysvallat
Koulutus ja ura
Tutkinnot:  MIT
Väitöstyön ohjaaja:  Robert Solow
Oppilaat:  Janet Yellen
Tutkimusalue:  Taloustiede ja screening
Palkinnot:   Nobelin taloustieteen palkinto
Aiheesta muualla
www.josephstiglitz.com ja business.columbia.edu/stiglitz
Joseph Stiglitz (s. 9. helmikuuta 1943 Gary, Indiana, Yhdysvallat) on yhdysvaltalainen ekonomisti. Laajan akateemisen tuotantonsa lisäksi Stiglitz on kirjoittanut useita laajemmalle yleisölle suunnattuja teoksia, joista Globalisaation sivutuotteet on käännetty suomeksi. Stiglitz tunnetaan erityisesti kriittisistä näkemyksistään globalisaatiosta ja kansainvälisistä organisaatioista kuten Kansainvälisestä valuuttarahastosta. Tästä huolimatta Stiglitz on toiminut vaikutusvaltaisissa tehtävissä Maailmanpankissa, kuten pankin pääekonomistina ja ”senior vice presidenttinä”. Stiglitz sai taloustieteen Nobel-palkinnon vuonna 2001 epäsymmetrisen informaation vaikutuksen tutkimuksesta  yhdessä George Akerlofin ja Michael Spencen kanssa.
Taloustieteilijä Martin Wolfin mukaan Stiglitz on poikkeus taloustieteilijöiden yleensä markkina- ja globalisaatiomyönteisiin näkemyksiin.
Elämäkerta

Stiglitz syntyi juutalaiseen perheeseen. Hänen isovanhempansa olivat maahanmuuttajia Keski-Euroopasta. Hän opiskeli ensin Amherst Collegessa vuosina 1960–1963 ja siirtyi sitten jatko-opiskelijaksi Massachusetts Institute of Technologyyn (MIT). Vuosina 1965 ja 1966 hän opiskeli Chicagon yliopistossa Fulbright-stipendiaattina. Stiglitz suoritti tohtorintutkintonsa MIT:ssä vuonna 1967 Paul Samuelsonin oppilaana. Akateemisen uransa alkuvaiheissa Stiglitz työskenteli useissa johtavissa yhdysvaltalaisissa yliopistoissa. Hän on Columbia Universityn kansantaloustieteen professori.
Akateemisen uransa lisäksi Stiglitz on toiminut useissa tehtävissä Yhdysvaltain hallinnossa ja Maailmanpankissa. Vuosina 1995–1997 Stiglitz toimi presidentti Bill Clintonin taloudellisten neuvonantajien puheenjohtajana.
Taloustieteen tutkimus

Stiglitz tunnetaan epäsymmetriseen informaatioon liittyvästä tutkimuksesta ja erityisesti erottelua (screening) tarkastelevan teorian kehittämisestä. Teoria tarkastelee taloudellisen agentin käyttämää tekniikkaa, jolla hän saa tietoonsa toisen agentin yksityistä informaatiota.
Perinteisessä uusklassisessa teoriassa oletetaan, että markkinat ovat aina tehokkaat lukuun ottamatta tiettyjä rajattuja markkinahäiriöiden tapauksia. Epäsymmetrisen informaation teorian valossa näyttää kuitenkin siltä, että markkinat ovat tehokkaat vain harvoin. Stiglitzin tutkimus tukee käsitystä, että monissa tapauksissa hallinnon sääntelyllä voidaan saada aikaan Pareto-parannus eli parantaa kaikkien osapuolten asemaa. Näin ollen epäsymmetrisen informaation teoria on laajentanut toimenpiteiden kirjoa, joilla markkinoiden toimintaan tulisi puuttua, verrattuna uusklassisen teorian näkökulmaan.
Stiglitz on tehnyt tutkimusta tehokkuuspalkoista, ja hänen mukaansa on nimetty työttömyyden syytä selittävä Shapiro-Stiglitz-malli. Uusklassisen teorian mukaan työttömien työnhakijoiden tulisi tarjoutua töihin alhaisilla palkoilla eikä näin ollen työttömyyttä esiintyisi. Kysymyksenä on kuitenkin ollut, miksi vastentahtoista työttömyyttä silti esiintyy (vaikka minimipalkkoja ei olisi). Shapiro-Stiglitz-mallissa otetaan huomioon, että työntekijät valitsevat kuinka ahkerasti työskentelevät ja että yrityksille tulee kustannuksia ahkeruuden seurannasta. Mallin perusteella palkat reagoivat suhdanteisiin laiskasti. Matalasuhdanteessa työn kysynnän väheneminen tuo palkkoihin laskupainetta. Palkkojen lasku taas vähentäisi kuitenkin työntekijöiden ahkeruutta ja lisäisi laiskottelun todennäköisyyttä. Laiskottelua estääkseen yritykset eivät halua laskea palkkoja tarpeeksi, jotta työllisyystaso pysyisi yllä ja työttömyys nousee.
Stiglitz on todennut, että pörssejä ei tarvittaisi, jos arvopapereita voitaisiin myydä vapailla markkinoilla. Tosin pörssivoittojen mahdollisuus kaventuisi, kun oikean informaation puutteesta johtuva epätietoisuus ja sijoitustoiminnan läpinäkyvyys lisääntyvät.
Näkemyksiä

Stiglitz sanoi vuoden 2017 lopulla, että monikansalliset yritykset ovat kaavailleet globalisaatiomyönteiset kauppasopimukset kansalaisten ja työntekijöiden kustannuksella ja salassa heiltä. Stiglitzin mukaan taloudelliset hyödyt on jaettava tasaisemmin, jotta maailmantalous voi toimia. Stiglitzin mukaan Yhdysvallat ei voi irrottautua maailmantaloudesta ja tuoda tällä tavalla takaisin mennyttä aikaa. Stiglitzin mukaan teollisuuden siirtäminen takaisin kehittyneeseen maahan ei luo työpaikkoja, sillä valmistusteknologia on kehittynyttä (työntekijöiden sijaan käytetään robotteja ja ne vähät työpaikat joita syntyy edellyttävät korkeampia taitoja).
Stiglitz sanoi vuoden 2017 lopulla BBC:n haastattelussa, että perustulon sijaan Skotlannin hallituksen pitäisi ensisijaisesti keskittyä tulonsiirtojen priorisointiin niille jotka tarvitsevat niitä eniten, työpaikkojen luontiin jotta jokaiselle joka haluaa työpaikan on saatavilla työpaikka sekä elämiseen riittävän palkan varmistamiseen heille jotka työskentelevät kokopäiväisesti. Stiglitz ajattelee, että tulonsiirrot pitää kohdistaa niitä tarvitseville eikä jakaa tasaisesti kaikille. Stiglitz pitää kuitenkin perustuloa teknologisen työttömyyden ratkaisuna, mutta painottaa, että perustulo ei ole kokonaisvaltainen ratkaisu teknologiseen työttömyyteen.
Stiglitz sanoi vuonna 2018, että ilman muutosta senhetkiseen malliin, tulee tekoälyn myötä yhteiskunta kulkemaan kohti eriarvoisempia palkkoja, tulojen ja vaurauden epätasaista jakautumista ja luultavasti korkeampaa työttömyyttä ja jakautuneempaa yhteiskuntaa. Stiglitzin mukaan se ei ole väistämätöntä ja mainitsee, että yhteiskunta voi olla vauraampi, hedelmät tasaisemmin jaetut ja työviikko voisi lyhentyä 25–30 viikkotuntiin.
Yksityiselämä

Stiglitz on naimisissa kolmatta kertaa.
Teoksia

Suomeksi
Stiglitz, Joseph (2004) Globalisaation sivutuotteet (Alkuteos: Globalization and Its Discontents, 2002, suomennos Juhani Yli-Vakkuri) Like Kustannus Oy ISBN 952-471-430-2
Stiglitz, Joseph E.: Euro: Voiko Eurooppa selviytyä hengissä yhteisestä valuutasta? (Alkuteos: The Euro: And its Threat to the Future of Europe, 2016, suomentanut Kirsimarja Tielinen) Helsinki: Into, 2020.
Englanniksi
Stiglitz, Joseph (1988) "Economics of the Public Sector" New York: W. W. Norton
Walsh, Carl & Stiglitz, Joseph (2002) Economics. New York: W.W. Norton & Company.
Walsh, Carl & Stiglitz, Joseph (2002) Principles in Macroeconomics. New York: W.W. Norton & Company.
Greenwald, Bruce & Stiglitz, Joseph (2003) Towards a New Paradigm in Monetary Politics. Cambrididge: Cambridge University Press.
Stiglitz, Joseph (2004)  The Roaring Nineties. Why We're Paying the Price for the Greediest Decade in History Penguin ISBN 0-14-101431-8
Stiglitz, Joseph (2010) Freefall: America, Free Markets, and the Sinking of the World Economy. Allen Lane.
Stiglitz, Joseph, et. al. (2010) The Stiglitz Report - Reforming the International Monetary and Financial Systems in the Wake of the Global Crisis. New York: The New Press.
Stiglitz, Joseph, et. al. (2010) Mismeasuring Our Lives - Why GDP Doesn't Add Up. New York: The New Press.
Stiglitz, Joseph (2012) The Price of Inequality: How Today's Divided Society Endangers Our Future. New York: W. W. Norton & Company
Stiglitz, Joseph (2015) The great divide: unequal societies and what we can do about them. New York: W.W. Norton & Company.
Stiglitz, Joseph E. (2019). People, Power and Profits: Progressive Capitalism for an Age of Discontent. Allen Lane. ISBN 9780241399231.
Stiglitz, Joseph; Fitoussi, Jean-Paul; Durand, Martine (19 November 2019). Measuring What Counts; The Global Movement for Well-Being (Paper ed.).
Stiglitz, Joseph (2024). The Road to Freedom: Economics and the Good Society. W.W. Norton & Company. ISBN 978-1-324-07437-3
Valikoituja tieteellisiä artikkeleita

Stiglitz, Joseph & Dixit, Avinash. 1977. Monopolistic competition and optimum product diversity. The American Economic Review 67(3), 297–308.
Stiglitz, Joseph & Weiss, Andrew. 1981. Credit rationing in markets with imperfect information. The American Economic Review 71(3), 393–410.
Aiheesta muualla

Joseph Stiglitzin kotisivut (Arkistoitu – Internet Archive)
Hannu Vartiainen: Taloustieteen Nobel epäsymmetrisen informaation tutkijoille. Kansantaloudellinen aikakauskirja, 2001, 97(4). vsk, s. 533-547.  Artikkelin verkkoversio.
Joseph Stiglitzin Nobel-luento 8.12.2001 Tukholman yliopistossa
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin 2024: Acemoğlu, Johnson, Robinson
| n k  Talousneuvonantajien neuvoston puheenjohtajat |
| --- | --- | --- |
|  Nourse  Keyserling  Burns  Saulnier  Heller  Ackley  Okun  McCracken  Stein  Greenspan  Schultze  Weidenbaum  Feldstein  Sprinkel  Boskin  Tyson  Stiglitz  Yellen  Baily  Hubbard  Mankiw  Rosen  Bernanke  Lazear  Romer  Goolsbee  Krueger  Furman  Hassett  Philipson*  Goodspeed*  Rouse  Bernstein  |  Nourse  Keyserling  Burns  Saulnier  Heller  Ackley  Okun  McCracken  Stein  Greenspan  Schultze  Weidenbaum  Feldstein  Sprinkel  Boskin  Tyson  Stiglitz  Yellen  Baily  Hubbard  Mankiw  Rosen  Bernanke  Lazear  Romer  Goolsbee  Krueger  Furman  Hassett  Philipson*  Goodspeed*  Rouse  Bernstein  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii  Google Scholar  MathSciNet  Mathematics Genealogy Project  Scopus  zbMATH 
Henkilöt:  Deutsche Biographie  DDB  Trove 
Muut:  IdRef
Norman Mailer

| Norman Mailer |
| --- | --- |
 Norman Mailer vuonna 1948 Carl Van Vechtenin ottamassa valokuvassa
Henkilötiedot
Syntynyt: 31. tammikuuta 1923 Long Branch, New Jersey, Yhdysvallat
Kuollut: 10. marraskuuta 2007 (84 vuotta) New York, New York, Yhdysvallat
Kansalaisuus:  yhdysvaltalainen
Ammatti:  kirjailija, toimittaja
Kirjailija
Äidinkieli: englanti
Pääteokset:  Alastomat ja kuolleet
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Norman Kingsley Mailer (31. tammikuuta 1923 Long Branch, New Jersey, Yhdysvallat – 10. marraskuuta 2007 New York, Yhdysvallat) oli yhdysvaltalainen kirjailija ja toimittaja. Häntä pidetään yhtenä merkittävimmistä toisen maailmansodan jälkeistä yhdysvaltalaiskirjailijoista. Mailerin tunnetuin teos on esikoisromaani Alastomat ja kuolleet (1948), jota on pidetty yhtenä vaikuttavimmista toisen maailmansodan kuvauksista.
Elämänvaiheet

Mailer varttui keskiluokkaisen juutalaisperheen poikana Brooklynissä, oli koulussa tähtioppilas ja opiskeli Harvardin yliopistossa ilmailualan insinööriksi (aeronautical engineering). Hänet värvättiin armeijaan vuonna 1944, ja hän palveli Tyynellämerellä vuoteen 1946.
Mailer kohosi 1940-luvulla julkisuuden henkilöksi ja hänen tekemisensä uutisoitiin tarkasti. Hän alkoi nähdä taiteilijan tehtäväksi aikakauden tietoisuuden muuttamisen. Sen vuoksi hän oli mukana monenlaisissa riennoissa, mutta aiheutti myös kohuja ja hankki itselleen vihaajia. Hän ehti elämässään olla kuusi kertaa naimisissa ja tehdä yhdeksän lasta, puukottaa vaimoaan ja istua vankilassakin.
Mailer kuoli 10. marraskuuta 2007 munuaisten vajaatoimintaan.
Tuotanto

Maileria pidetään yhtenä dokumenttiromaanin kehittäjistä. Esimerkkejä hänen dokumenttiromaaneistaan ovat teokset Yön armeijat (1968) ja Pyövelin laulu (1979). Yön armeijat kuvaa Vietnamin sodan vastaisia mielenosoituksia, Pyövelin laulu kertoo vuonna 1977 teloitetun murhaajan Gary Gilmoren elämäntarinan. Mailer sai kummastakin teoksesta Pulitzer-palkinnon. Mailer teki elämästäänkin performanssin, ja usein se kiinnosti mediaa enemmän kuin hänen tuotantonsa. Kriitikot katsoivat, että Mailer tuhlasi lahjakkuutensa performansseihin.
Mailer tarttui hyvin kunnianhimoisiin aiheisiin ja piti tehtävänään muuttaa ihmisten tietoisuutta. Hän kirjoitti muun muassa Jeesuksen elämäkerran, Muhammad Alin ja George Foremanin välistä nyrkkeilyn maailmanmestaruusottelua kuvaavan kirjan ja CIA:n historian läpikäyvän romaanin. Mailer tunnettiin myös amerikkalaista yhteiskuntaa arvostelevana esseistinä. Truman Capoten, Joan Didionin ja Tom Wolfen ohella hänet luetaan niin sanotun uuden journalismin kehittäjiin. Mailerin monipuoliseen tuotantoon sisältyy monenlaisia teemoja, mutta tavallisimpia niistä ovat väkivalta, kuolema, apokalyptiset voimat, teknologia, fasismi, syöpä ja joskus silkka kauhukin.
Erityisen tuottelias kausi Mailerilla oli 1960-luvun puolivälissä. Ensimmäisiä julkaisuja oli vuoden 1963 Kennedy-aiheinen teos The Presidential Papers. Sitä kirjoittaessaan hän löysi omaperäisen tyylin, journalistisen esseen. Tämän ryöppyävän kauden aikana hän teki kolme näytelmää, raportteja uutistapahtumista, runokokoelman Deaths for Ladies and Other Disasters (1962), kolme elokuvakäsikirjoitusta, esiintymisiä televisio-ohjelmissa ja mielenosoituksissa sekä romaanit An American Dream (1965, Amerikkalainen unelma) ja Why Are We in Vietnam? (1967).
Mailer pyrki syvällisempään ja filosofisempaan tyyliin laajassa romaanissaan Ancient Evenings (1983, Muinaiset illat'). Se sijoittuu faaraoiden Egyptiin. Kirjailija käy teoksessa läpi käsityksiään elämän mysteeristä, seksistä ja ihmisenä olemisesta. Hän odotti itse romaaniltaan suurta menestystä, mutta lukijat pitivät sitä pitkäpiimäisenä ja vaikeaselkoisena.
Suomennetut teokset

Alastomat ja kuolleet.  (The Naked and the Dead, 1948)  Suomentanut Jorma Partanen. Jyväskylä:  Gummerus, 1951.
Hirvipuisto (The Deer Park, 1955). Suomentanut Kaarina Jaatinen. Artis, 1958.
Amerikkalainen unelma (An American Dream, 1965). Suomentanut Antti Salomaa. Weilin + Göös, 1965.
Yön armeijat (The Armies of the Night, 1968). Suomentanut Eero Mänttäri. Weilin + Göös, 1968.
Muinaiset illat (Ancient Evenings, 1983). Suomentanut Juhani Karve. Otava, 1984 ISBN 951-1-07884-4
Pyövelin laulu (The Executioner's Song, 1979). Suomentanut Erkki Jukarainen. Otava, 1985 ISBN 951-1-08513-1
Kovat kundit eivät tanssi (Tough Guys Don't Dance, 1984). Suomentanut Arto Häilä. WSOY, 1986 ISBN 951-0-13657-3
Porton haamu.  (Harlot’s Ghost, 1991)  Suomentanut Arto Häilä. Helsinki:  WSOY, 1994.  ISBN 951-0-19607-X
Pojan evankeliumi (The Gospel According to the Son, 1997). Suomentanut Heikki Salojärvi. Gummerus, 1998 ISBN 951-20-5268-7
Adolfin linna (The Castle in the Forest, 2007). Suomentaneet Kalevi Nyytäjä & Tommi Uschanov. Gummerus, 2007 ISBN 978-951-20-7436-5
Kirjallisuutta

J. Michael Lennon: Norman Mailer: A Double Life.  New York:  Simon & Schuster, 2013.  ISBN 978-1-4391-5019-1
The Cinema of Norman Mailer : Film Is Like Death. Toim. Justin Bozung. New York : Bloomsbury Academic, 2017. ISBN 9781501325519, ISBN 9781501325502.
Aiheesta muualla

Wikimedia Commonsissa on kuvia tai muita tiedostoja aiheesta .
Norman Mailer Elonetissä.
Yle: Norman Mailer 1923–2007
Yle: Norman Mailer on kuollut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet 
Muut:  Encyclopedia of Modern Ukraine  Europeana  SNAC  IdRef
Esko Malm

| Henkilötiedot |
| --- | --- | --- |
Syntymäaika: 23. elokuuta 1940
Syntymäpaikka: Valkeakoski, Suomi
Kuolinaika: 11. heinäkuuta 2023 (82 vuotta)
Kuolinpaikka: Lempäälä,
Lempinimi: Eko
Seurat
| Vuodet | Seura | O (M) |
| 1959–1972 | Valkeakosken Haka | 252 (?) |
Maajoukkue
| 1970 |  Suomi | 01 (0) |
Valmennusura
1973–1978 1979–1981: Valkeakosken Haka Suomi
 Seurajoukkueuran tilastot kattavat vain kansalliset sarjat.
Esko Juhani Malm (23. elokuuta 1940 Valkeakoski – 11. heinäkuuta 2023 Lempäälä) oli suomalainen jalkapallovalmentaja ja pelaaja. Hän toimi maajoukkueen valmentajana vuosina 1979–1981.
Pelaajaurallaan Malm edusti Valkeakosken Hakaa vuosina 1958–1972 yhteensä 252:ssa SM-sarjan ottelussa. Tuona aikana Malm voitti SM-sarjan kolmesti vuosina 1960, 1962 ja 1965 sekä Suomen Cupin mestaruuden vuosina 1959, 1960, 1963 ja 1969. A-maaotteluita hänelle kertyi yksi. Pelaajauran päätyttyä Malm siirtyi valmentamaan Hakaa, josta kutsu kävi A-maajoukkueen päävalmentajaksi vuonna 1979. Malm voitti valmentajana Hakalle tuplan vuonna 1977, kun seura voitti sekä Suomen Cupin että SM-sarjan.
Suomella oli tuohon aikaan kaksi maajoukkuetta. Olympiajoukkue tähtäsi Moskovan olympialaisiin, mutta ei selviytynyt karsinnoista ja sen valmentaja, tšekkiläinen Jiří Pešek erotettiin. Suomi pääsi myöhemmin kisoihin länsimaiden olympiaboikotin ansioista. Olympialaisissa joukkueen valmentajana oli Esko Malm.
Malm pelasi Hakan edustusjoukkueessa sekä toimi seuran päävalmentajana ja puheenjohtajana. Lisäksi hän oli Suomen Palloliiton Tampereen piirin hallituksessa varapuheenjohtajana.
Maisemansuojelu

Maisemansuojelu on toimintaa, jolla pyritään säilyttämään maiseman hyväksi todettuja ominaisuuksia. Toisin kuin luonnonsuojelussa, maisemansuojelussa ei yleensä pyritä alueiden säilyttämiseen koskemattomana, vaan esimerkiksi maatalouden harjoittaminen voi olla maisemansuojelun kannalta jopa toivottavaa, jotta maisema säilyttäisi elinvoimaisuutensa.